b'\n_START_ARTICLE_\nFrancesco de Vico\n_START_SECTION_\nDelo\n_START_PARAGRAPH_\nNajprej je delal na Observatoriju Vatikan. Bil je tudi jezuitski duhovnik._NEWLINE_Odkril ali pa je bil soodkritelj \xc5\xa1tevilnih kometov. Odkril je komet 54P/de Vico-Swift-NEAT, ki je bil dolgo spadal med izgubljene komete. Je tudi odkritelj kometa 122P/de Vico in Kometa gospodi\xc4\x8dne Mitchell, ki ga je odkril dva dni za Mario Mitchell in prvi objavil odkritje. Pozneje so odkritje tega kometa priznali Marii Mitchell. Dobil je nagrado danskega kralja za odkritje prvega kometa s pomo\xc4\x8djo daljnogleda (do takrat so odkrili komet samo, \xc4\x8de se je videl s prostim o\xc4\x8desom)._NEWLINE_Opazoval je tudi Saturn. Bil je prvi, ki je opazil v Saturnovih obro\xc4\x8dih vrzel, ki se danes imenuje Keelerjeva vrzel. Neuspe\xc5\xa1no je posku\xc5\xa1al dolo\xc4\x8diti tudi vrtilno dobo Venere._NEWLINE_Odkril je ve\xc4\x8dje \xc5\xa1tevilo kometov v zelo kratkem \xc4\x8dasu. Pri\xc4\x8del je tudi sestavljati katalog zvezd do 11. magnitude._NEWLINE_Revolucija leta 1848 je prekinila njegova opazovanja. Moral je v izgnanstvo, od\xc5\xa1el je v Pariz, nato v London in v ZDA (kjer ga je sprejel celo predsednik). Ostal je v Kolid\xc5\xbeu Georgetown, kamor je posku\xc5\xa1al pridobiti nekaj svojih znancev iz Evrope.'